**ՀՀ կրթության, գիտության, մշակույթի և սպորտի**

**նախարարության գլխավոր քարտուղար**

**ՀԱՍՄԻԿ ՀԱԿՈԲՅԱՆԻՆ**

**Հարգելի՛ տիկին Հակոբյան**

Ներկայացնում եմ հաշվետվություն 2023 թվականի չորրորդ եռամսյակում իմ կողմից իրականացված աշխատանքների վերաբերյալ:

1. Վարչության աշխատակիցների հետ մասնակցել եմ բնագավառի 2024-2030 թվականների ռազմավարության նախագծի ուղղությամբ ՀՀ Վարչապետի մոտ կայացած խորհրդակցության ժամանակ արված դիտողությունները շտկելու, նոր առաջարկությունները ներառելու աշխատանքներին:
2. Աշխատանքային խմբի անդամների հետ շարունակում եմ ուսումնասիրել մարզիկների բժշկավերականգնողական ազգային կենտրոնի ստեղծման միջազգային փորձը:
3. Ուսումնասիրել եմ 2018-2023 թվականներին պետության կողմից ֆինանսական աջակցություն ստացած 35 մարզական ֆեդերացիաների գործունեությունը Օլիմպիական խաղերի, աշխարհի և Եվրոպայի մրցանակակիրների պատրաստման ուղղությամբ:

Ֆինանսավորումն էլ ավելի թափանցիկ դարձնելու և պետական միջոցները նպատակային օգտագործելու համար առաջարկում եմ ՀՀ մարզաձևերի ֆեդերացիաներից և մարզական կազմակերպություններից ֆինանսական աջակցության հայտը ստանալիս պահանջել նաև պաշտոնական տեղեկանք՝ Օլիմպիական խաղերին, աշխարհի և Եվրոպայի առաջնություններին, միջազգային մրցումներին մասնակցելու և որպես մրցավար մեկնելու համար միջազգային կազմակերպությունների և հովանավորների կողմից տարվա կտրվածքով հատկացված գումարների, տեղում կատարվող ծախսերի, գույք և մարզահագուստ անվճար հատկացնելու վերաբերյալ:

**Հարգանքով՝ Սպորտի քաղաքականության վարչության** **փորձագետ՝ Հարություն Յավրյան**

26.12.2023թ.